ที่ มท ๐๘๑9.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2567

เรื่อง ขอความร่วมมือจัดกิจกรรมรณรงค์พัฒนาส้วมสาธารณะในช่วงเทศกาลสงกรานต์ ประจำปี 2567

เรียน ผู้ว่าราชการจังหวัด ทุกจังหวัดตามบัญชีแนบท้าย)

สิ่งที่ส่งมาด้วย สำเนาหนังสือกรมอนามัย ที่ สธ 0924.04/ว 2118

 ลงวันที่ 25 มีนาคม 2567 จำนวน 1 ชุด

 ด้วยกรมอนามัยแจ้งว่า เป็นหน่วยงานหลักในการขับเคลื่อนงานพัฒนาส้วมสาธารณะให้ได้มาตรฐานด้านความสะอาด (Health) ความเพียงพอ (Accessibility) และความปลอดภัย (Safety) ซึ่งในช่วงเทศกาลวันสงกรานต์ เป็นช่วงเวลาที่ประชาชนมีการเดินทางเป็นจำนวนมากเพื่อกลับภูมิลำเนาและเดินทางท่องเที่ยว โดยส้วมสาธารณะเป็นสถานที่ที่ประชาชนใช้ร่วมกันเป็นจำนวนมาก จึงจำเป็นต้องมีกิจกรรมกระตุ้นเตือนให้ทุกคนใส่ใจดูแลส้วมสาธารณะให้สะอาด ถูกสุขลักษณะ รวมถึงสร้างพฤติกรรมการใช้ส้วมสาธารณะที่ถูกต้อง
ทั้งผู้ให้บริการและผู้ใช้บริการ เพื่อเริ่มต้นปีใหม่ไทย “สงกรานต์สุขใจส้วมสาธารณะไทย สะอาด ปลอดภัย
ได้มาตรฐาน” จึงขอความร่วมมือจัดกิจกรรมรณรงค์พัฒนาส้วมสาธารณะในช่วงเทศกาลวันสงกรานต์
ประจำปี ๒๕๖๗ และประเมินรับรองส้วมสาธารณะด้วยตนเอง ผ่านระบบประเมินรับรองส้วมสาธารณะไทย เพื่อเป็นการพัฒนาส้วมสาธารณะในความรับผิดชอบให้สะอาด เพียงพอ ปลอดภัย และส่งเสริมให้ประชาชน
มีพฤติกรรมการใช้ส้วมสาธารณะที่ถูกต้อง

 กรมส่งเสริมการปกครองท้องถิ่นพิจารณาแล้ว เพื่อให้กิจกรรมดังกล่าวเป็นไปตามวัตถุประสงค์
จึงขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นในพื้นที่ดำเนินการ ดังนี้

 1. แจ้งผู้ประกอบการหรือหน่วยงานที่มีส้วมสาธารณะตั้งอยู่ในบริเวณพื้นที่ อาทิเช่น ตลาด วัด
สถานีบริการน้ำมัน เป็นต้น ร่วมจัดกิจกรรมรณรงค์พัฒนาส้วมสาธารณะในช่วงเทศกาลสงกรานต์ ประจำปี 2567 และประเมินรับรองส้วมสาธารณะด้วยตนเอง ผ่านระบบประเมินรับรองส้วมสาธารณะไทย

 2. ทำความสะอาดและปรับปรุงส้วมที่อยู่ในความรับผิดชอบขององค์กรปกครองส่วนท้องถิ่น และกระตุ้นให้ประชาชนและนักท่องเที่ยวมีพฤติกรรมการใช้ส้วมที่ถูกต้อง

 3. ขอความร่วมมือองค์กรปกครองส่วนท้องถิ่นรายงานผลการจัดกิจกรรมตามข้อ 1 และ 2 ภายในวันที่ 30 เมษายน 2567 ให้กรมอนามัยทราบ

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://rb.gy/mhi2j3 หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

โทร. ๐2 241 9000 ต่อ 5405 /081 147 3738

ไปรษณีย์อิเล็กทรอนิกส์ saraban@dla.go.th

ผู้ประสาน นางสาวภัชร์จิรัสม์ ธัชเมฆรัตน์/นางสาวสุพรรณนิภา เยื่อใย

ร.อสถ. ................................

ผอ.กสธ. ………………….........

หน.กง.สส. ...........................

จนท. พิมพ์/ทาน ………………

